rejauldu/bengali-wikipedia huggingface dataset:
গুসকরা ভারতের পশ্চিমবঙ্গ রাজ্যের পূর্ব বর্ধমান জেলার একটি শহর ও পৌরসভা এলাকা। এর আয়তন ২১.১৫ বর্গ কি.মি.। ১৯৮৮ সালের ১লা মার্চ গুসকরা পৌরসভা স্থাপিত হয়। পৌরসভা স্থাপিত হয় ৯ জন মনোনীত বোর্ডের সদস্যবৃন্দের মাধ্যমে।  তৎকালীন মনোনীত বোর্ডের সদস্যবৃন্দ ছিলেন যথাক্রমে-  ১) শ্রী তারকেশ্বর পাত্র - চেয়ারম্যান (০১/০৩/১৯৮৮ - ১৬/১০/১৯৯০)  ২) শ্রী হরিবিলাস ভকত - চেয়ারম্যান (১৬/১০/১৯৯০ - ২৬/০৭/১৯৯৩)  ৩) শ্রী রবীন্দ্রনাথ মাজি - ভাইস-চেয়ারম্যান (০১/০৩/১৯৮৮ - ২৬/০৭/১৯৯৩)  ৪) শ্রী শিবদাস মণ্ডল - কমিশনার  ৫) শ্রী সুহাষ গড়াই- কমিশনার  ৬) শ্রী শ্রীধর মালিক - কমিশনার  ৭) সৈয়দ মহম্মদ মসীহ- কমিশনার  ৮) সেখ মতিয়ার রহমান- কমিশনার  ৯) শ্রী পরেশনাথ বজর- কমিশনার   ইতিহাস  এটি একটি পাললিক সীমাভূমি অঞ্চল। ১৯৪৩ সালে বন্যায় এই এলাকায় প্রচুর ক্ষতিগ্রস্ত হয়, বাঁধ মেরামতি ও রক্ষনাবেক্ষণের দাবীতে তৎকালীন সরকারের ওপর গুসকরা ও পর্শ্বী এলাকা আন্দোলন গড়ে তোলেন। সরকারের কাছে ডেপুটেশন ও দেওয়া হয়। ১৯৪৪ সালে বাঁধ কমিটির উদ্যোগে গুসকরায় জনসমাবেশ হয়। সভাপতিত্ব করেন বর্ধমানের মহারাজাধিরাজ উদয়চাঁদ মহতাব। এই বাঁধ ১৯৭৮ খ্রীস্টাব্দ পর্যন্ত অক্ষত ছিল।  নদ-নদী গুসকরার পশ্চিম থেকে পূর্বে প্রবাহিত হয়েছে একমাত্র নদী কুনুর নদী। অজয়ের দক্ষিণে প্রবাহিত অজয়ের প্রধান উপনদী। মোট দৈর্ঘ্য ১১২ কিমি. ও ধারণ-অববাহিকা অঞ্চল (Catchment area) ৭৭২ কিমি। কুনুর থেকে উৎপন্ন হওয়া গুসকরায় অবস্থিত কাঁদড় বা উপনদীটি বর্ষাতে ফুলে ওঠে; অন্য সময় স্থানে স্থানে শুঁকিয়ে যায়; আবার কোথাও থাকে পায়ের চেটো ভেজা জল। বর্ষাকালে এই উপনদী জলে পুষ্ট হয়ে গুসকরার কাছে কুনুর বন্যাপ্রবণ হয়েছে। বন্যার জলে আউসগ্রাম ও মঙ্গলকোট থানার বিরাট অঞ্চল প্লাবিত হয়। উজানী কোগ্রামের কাছে অজয়-কুনুরের সঙ্গমস্থলেই মঙ্গলকাব্য-খ্যাত ভ্রমরার দহ। মনে হয় মঙ্গলচন্ডী নাম থেকেই হ্রদাকৃতি ভ্রমরার দহের নামকরণ করেছিলেন কবিকঙ্কন। কারণ মার্কণ্ডেয় পুরাণে আছে – তদাহং ভ্রামরাং রূপং, কৃত্বা সঙ্খ্যেয়ংষটপদম্।thumb|গুসকরা রেলওয়ে স্টেশন  জনসংখ্যার উপাত্ত ২০১১ সালে সেন্সাস অনুযায়ী - গুসকরায় জনসংখ্যা ৩৫৩৮৮ জন। ওয়ার্ড সংখ্যা ছিল ১৫ টি। অর্থাৎ গড়ে ওয়ার্ড পিছু লোক সংখ্যা ছিল ২৩৫৯.২ জন। বর্তমানে ওয়ার্ড সংখ্যা ১৬ টি। পুরুষ সংখ্যা ১৮০৭৩ জন। মহিলা সংখ্যা ১৭৩১৫ জন। ০ থেকে ৬ বছর বয়স পর্যন্ত শিশু সংখ্যা ছিল ৩৫৪৪ জন যা গুসকরারর মোট জনসংখ্যার ১০.০১ শতাংশ। শিক্ষিতর হার ৮০.১৬ শতাংশ। পুরুষ শিক্ষার হার ৮৬.৩৮ শতাংশ। মহিলা শিক্ষার হার ৭৩.৬৯ শতাংশ। হিন্দু ৮৭.৬০ শতাংশ। মুসলিম ১১.৯০ শতাংশ। খ্রীস্টান ০.১৮ শতাংশ। শিখ ০.০১ শতাংশ। বৌদ্ধ ০.০১ শতাংশ। জৈন ০.১৯ শতাংশ। বিবৃতি হীন - ০.১০ শতাংশ। ৩৩.৩১ শতাংশ তফসিলি জাতি ও ৩.৯০ শতাংশ তফসিল উপজাতি। ১৩৩৪২ জন ব্যবসা, চাষবাস ও অন্যান্য কাজের সাথে জড়িত। তার মধ্যে ১০৪৪২ জন পুরুষ ও ২৯১০ জন মহিলা।   বিখ্যাত ব্যক্তিগণ   রায়বাহাদুর রসময় মিত্র, শিক্ষাবিদ  ময়না কাজী, স্বাধীনতা সংগ্রামী ও বিখ্যাত জমিদার  বরদানন্দ চট্টোপাধ্যায়, রসায়ন বিজ্ঞানী   তথ্যসূত্র   বহিঃসংযোগ  বিষয়শ্রেণী:পূর্ব বর্ধমান জেলার শহর ও নগর
বেরেনিস বেজো (; জন্ম: ৭ জুলাই ১৯৭৬) হলেন একজন আর্জেন্টিনীয় ফরাসি অভিনেত্রী। তিনি ২০০১ সালের আ নাইট্‌স টেল ছবিতে ক্রিস্টিনা এবং ২০১১ সালের দি আর্টিস্ট ছবিতে পেপি মিলার চরিত্রে অভিনয়ের জন্য পরিচিত। দি আর্টিস্ট ছবিতে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে সেজার পুরস্কার লাভ করেন। তিনি দ্য পাস্ট (২০১৩) ছবিতে তার অভিনয়ের জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার লাভ করেন।  প্রারম্ভিক জীবন বেজো আর্জেন্টিনার বুয়েনোস আয়রেসে জন্মগ্রহণ করেন। তার পিতা আর্জেন্টিনীয় চলচ্চিত্র নির্মাতা মিগেল বেজো এবং তার মাতা সিলভিয়া একজন আইনজীবী। তার যখন তিন বছর বয়স, তখন আর্জেন্টিনার শেষ সামরিক একনায়কতন্ত্র (১৯৭৬-১৯৮৩) থেকে বাঁচতে তারা সপরিবারে ফ্রান্সে পাড়ি জমান।  কর্মজীবন বেজোর মার্কিন চলচ্চিত্র অভিষেক ঘটে ২০০১ সালে হিথ লেজারের বিপরীতে আ নাইট্‌স টেল ছবিতে ক্রিস্টিনা চরিত্রে অভিনয়ের মধ্য দিয়ে। ২০০৩ সালে তিনি ২৪ ওর দ্য লা ভি দ্যুন ফাম চলচ্চিত্রে অলিভিয়া চরিত্রে অভিনয় করেন।  ২০১১ সালে তিনি মিশেল আজানাভিস্যুসের দি আর্টিস্ট চলচ্চিত্রে ১৯২০-এর দশকের চলচ্চিত্র অভিনেত্রী পেপি মিলার চরিত্রে অভিনয় করেন। এই ছবিতে তার কাজের জন্য তিনি সমাদৃত হন এবং শ্রেষ্ঠ অভিনেত্রী বিভাগে সেজার পুরস্কার লাভ করেন। এছাড়া তিনি একাধিক পুরস্কারের মনোনয়ন লাভ করেন, তন্মধ্যে রয়েছে শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কার, এবং শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার। তিনি দ্য পাস্ট (২০১৩) ছবিতে তার অভিনয়ের জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার লাভ করেন।  তথ্যসূত্র  বহিঃসংযোগ       বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ফরাসি অভিনেত্রী বিষয়শ্রেণী:২১শ শতাব্দীর ফরাসি অভিনেত্রী বিষয়শ্রেণী:ফরাসি চলচ্চিত্র অভিনেত্রী বিষয়শ্রেণী:ফরাসি নির্বাক চলচ্চিত্র অভিনেত্রী বিষয়শ্রেণী:ফ্রান্সে আর্জেন্টিনীয় প্রবাসী বিষয়শ্রেণী:বুয়েনোস আইরেসের অভিনেত্রী বিষয়শ্রেণী:শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:শ্রেষ্ঠ অভিনেত্রী বিভাগে লুমিয়ের পুরস্কার বিজয়ী বিষয়শ্রেণী:শ্রেষ্ঠ অভিনেত্রী বিভাগে সেজার পুরস্কার বিজয়ী
thumb|হিন্দু গ্রহদেবতা বৃহস্পতি right|thumb|নর্স দেবতা থুনোর (নর্স থর) চিত্রিত করে চিত্রকর্ম, যার নামানুসারে বৃহস্পতিবার নামকরণ করা হয়েছে, মার্টেন এস্কিল উইঙ্গ, ১৮৭২ বৃহস্পতিবার () হচ্ছে সপ্তাহের একটি দিন, যেটির অবস্থান বুধবারের পরে এবং শুক্রবারের পূর্বে। বাংলাদেশে প্রচলিত পদ্ধতি অনুসারে এটি সপ্তাহের ষষ্ঠ দিন। ভারতে প্রচলিত পদ্ধতি অনুসারে এটি সপ্তাহের পঞ্চম দিন। বৃহস্পতি গ্রহের নামানুসারে এই বারটির নামকরণ করা হয়েছে।   তথ্যসূত্র   বিষয়শ্রেণী:সপ্তাহের দিন বিষয়শ্রেণী:বৃহস্পতিবার
thumb|Swarthmore College, ১৮৬৪ সালে Swarthmore, Pennsylvania-তে প্রতিষ্ঠিত। এটি যুক্তরাষ্ট্রের অন্যতম প্রাচীন সহশিক্ষামূলক কলেজ এবং প্রায়শই লিটল আইভি হিসেবে পরিচিত। thumb|University of Connecticut School of Law, Hartford, Connecticut-এ অবস্থিত। এটি নিউ ইংল্যান্ড অঞ্চলের মাত্র চারটি সরকারি আইন স্কুলের একটি।  যুক্তরাষ্ট্রে উচ্চশিক্ষা হল মাধ্যমিক শিক্ষার পরবর্তী একটি ঐচ্ছিক ধাপ, যা "পোস্ট-সেকেন্ডারি", "তৃতীয় স্তর" বা "তৃতীয় পর্যায়" শিক্ষাও বলা হয়। আন্তর্জাতিক ISCED 2011 অনুযায়ী, এটি ৫ থেকে ৮ নম্বর স্তরের মধ্যে পড়ে। এই ধাপের শিক্ষা প্রদান করে ৩,৯৩১টি Title IV অনুমোদিত ডিগ্রি প্রদানকারী প্রতিষ্ঠান, যেগুলোকে সাধারণত কলেজ বা বিশ্ববিদ্যালয় বলা হয়।  এই প্রতিষ্ঠানগুলো হতে পারে সরকারি বা বেসরকারি, গবেষণা বিশ্ববিদ্যালয়, লিবারেল আর্টস কলেজ, কমিউনিটি কলেজ কিংবা লাভজনক কলেজ। যুক্তরাষ্ট্রে উচ্চশিক্ষা ব্যবস্থার ওপর সরকারি নিয়ন্ত্রণ তুলনামূলকভাবে শিথিল এবং এটি নানা তৃতীয় পক্ষের মাধ্যমে পরিচালিত হয়। সাম্প্রতিক বছরগুলোতে এই ব্যবস্থাটি আরও বিকেন্দ্রীকরণ হচ্ছে।  ২০শ শতকের প্রথম দিকে কলেজ বা বিশ্ববিদ্যালয়ে পড়াশোনা ছিল তুলনামূলকভাবে অস্বাভাবিক। তবে দ্বিতীয় বিশ্বযুদ্ধ-পরবর্তী সময় থেকে এটি অনেকটা "জীবনের এক ধাপ" হিসেবে দেখা যেতে শুরু করে, যা আমেরিকান স্বপ্নের সঙ্গে ওতপ্রোতভাবে জড়িত। যদিও বর্তমানে উচ্চশিক্ষার কার্যকারিতা নিয়ে অনেক আমেরিকান সন্দিহান।  উচ্চশিক্ষা ব্যবস্থায় নামী প্রতিষ্ঠানগুলোর (যেমন আইভি লিগ বিশ্ববিদ্যালয়) প্রতি আর্থিক ও সামাজিক ঝোঁক বেশি দেখা যায়, যেখানে অপেক্ষাকৃত কম খরচের কমিউনিটি কলেজগুলো তেমন গুরুত্ব পায় না।  ২০২২ সালে যুক্তরাষ্ট্রে প্রায় ১.৬ কোটি শিক্ষার্থী কলেজ বা বিশ্ববিদ্যালয়ে ভর্তি হয়। এর মধ্যে ৯৬ লক্ষ নারী এবং ৬৬ লক্ষ পুরুষ। এদের মধ্যে ৪৫.৮% চার বছর মেয়াদি সরকারি প্রতিষ্ঠানে, ২৭.৮% চার বছর মেয়াদি বেসরকারি প্রতিষ্ঠানে এবং ২৬.৪% দুই বছর মেয়াদি সরকারি কলেজে ভর্তি হয়। (সাধারণত স্নাতক ডিগ্রি অর্জনে চার বছর এবং সহকারী ডিগ্রি অর্জনে দুই বছর লাগে।) ভর্তি সংখ্যা ২০১০–২০১১ সালের মধ্যে সর্বোচ্চ ছিল এবং সামনের কয়েক দশকে তা হয় কমে যাবে, না হয় একই রকম থাকবে বলে ধারণা করা হচ্ছে।  বিশ্ববিদ্যালয় গবেষণার জন্য বড় আকারে অর্থায়ন পাওয়ায় যুক্তরাষ্ট্রের অনেক অভিজাত বিশ্ববিদ্যালয় ২১শ শতকের শুরুতে বৈশ্বিক র‍্যাংকিংয়ে শীর্ষস্থান অর্জন করে। এর ফলে এই প্রতিষ্ঠানগুলো আন্তর্জাতিক শিক্ষার্থী, শিক্ষক ও গবেষকদের কাছে খুবই জনপ্রিয় হয়ে ওঠে।  যুক্তরাষ্ট্রের উচ্চশিক্ষার আরেকটি উল্লেখযোগ্য দিক হলো NCAA-র অধীন প্রতিযোগিতামূলক খেলাধুলা—বিশেষ করে কলেজ ফুটবল ও কলেজ বাস্কেটবল। এসব খেলাধুলার জন্য ক্যাম্পাসে বিশাল স্টেডিয়াম ও অ্যারেনা তৈরি হয়েছে, যা প্রতিবছর বিলিয়ন ডলারের আয় নিয়ে আসে।  তথ্যসূত্র    বিষয়শ্রেণী:মার্কিন যুক্তরাষ্ট্রের বিশ্ববিদ্যালয় বিষয়শ্রেণী:দেশ অনুযায়ী উচ্চ শিক্ষা
ক্যাভ্যালকেড হল ফ্র্যাংক লয়েড পরিচালিত ১৯৩৩ সালের মার্কিন মহাকাব্যিক চলচ্চিত্র। নোয়েল কাওয়ার্ডের ক্যাভালকেড নাটক অবলম্বনে চলচ্চিত্রটির চিত্রনাট্য রচনা করেন রেজিলান্ড বার্কলি। এতে শ্রেষ্ঠাংশে অভিনয় করেন ডায়ানা উইনিয়ার্ড ও ক্লাইভ ব্রুক। ছবিটিতে বিংশ শতাব্দীর প্রথমার্ধের গল্প বর্ণিত হয়েছে, যা মূলত ১৮৯৯ সালের নববর্ষের পূর্ব থেকে শুরু হয়ে ১৯৩৩ সালের নববর্ষের দিন পর্যন্ত সময়কালে দুটি ব্রিটিশ পরিবারের উপর কয়েকটি ঐতিহাসিক ঘটনার প্রভাব দেখানো হয়েছে।  চলচ্চিত্রটি ৬ষ্ঠ একাডেমি পুরস্কার আয়োজনে শ্রেষ্ঠ চলচ্চিত্র ও শ্রেষ্ঠ পরিচালনাসহ তিনটি পুরস্কার জয় করে এবং অপর একটি পুরস্কারের মনোনয়ন লাভ করে।  কুশীলব   ডায়ানা উইনিয়ার্ড - জেন ম্যারিয়ট  ক্লাইভ ব্রুক - রবার্ট ম্যারিয়ট  উনা ওকনর - এলেন ব্রিজেস  হার্বার্ট মানডিন - আলফ্রেড ব্রিজেস  বেরিল মার্সার - রাঁধুনি  আইরিন ব্রাউন - মার্গারেট হ্যারিস  টেম্পে পিগট - মিসেস স্ন্যাপার  মার্লি টটেনহাম - অ্যানি  ফ্র্যাংক লটন - জো ম্যারিয়ট  উরসুলা জিন্স - ফ্যানি ব্রিজেস  মার্গারেট লিন্ডসে - এডিথ হ্যারিস  জন ওয়ারবার্টন - এডওয়ার্ড ম্যারিয়ট  বিলি বেভান - জর্জ গ্রেইঞ্জার  রনি জেমস - ডেসমন্ড রবার্টস  ডিক হেন্ডারসন জুনিয়র - মাস্টার এডওয়ার্ড  ডগলাস স্কট - মাস্টার জোই  শিলা ম্যাকফিল - কিশোরী এডিথ  বনিতা গ্র্যানভিল - কিশোরী ফ্যানি  পুরস্কার ও মনোনয়ন একাডেমি পুরস্কার  বিজয়ী: শ্রেষ্ঠ চলচ্চিত্র - ক্যাভ্যালকেড  বিজয়ী: শ্রেষ্ঠ পরিচালনা - ফ্র্যাংক লয়েড  বিজয়ী: শ্রেষ্ঠ শিল্প নির্দেশনা - উইলিয়াম এস. ডার্লিং  মনোনীত: শ্রেষ্ঠ অভিনেত্রী - ডায়ানা উইনিয়ার্ড  তথ্যসূত্র  বহিঃসংযোগ            বিষয়শ্রেণী:ইংরেজি ভাষার চলচ্চিত্র বিষয়শ্রেণী:১৯৩৩-এর চলচ্চিত্র বিষয়শ্রেণী:১৯৩০-এর দশকের নাট্য চলচ্চিত্র বিষয়শ্রেণী:ফ্র্যাংক লয়েড পরিচালিত চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:মার্কিন মহাকাব্যিক চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:সত্য ঘটনা অবলম্বনে চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী বিষয়শ্রেণী:সত্য ঘটনা অবলম্বনে নাট্য চলচ্চিত্র বিষয়শ্রেণী:লন্ডনের পটভূমিতে চলচ্চিত্র বিষয়শ্রেণী:১৯০০-এর দশকের পটভূমিতে চলচ্চিত্র বিষয়শ্রেণী:নাটক ভিত্তিক মার্কিন চলচ্চিত্র বিষয়শ্রেণী:১৯৩০-এর দশকের ইংরেজি ভাষার চলচ্চিত্র বিষয়শ্রেণী:১৯১০-এর দশকের পটভূমিতে চলচ্চিত্র বিষয়শ্রেণী:১৯২০-এর দশকের পটভূমিতে চলচ্চিত্র বিষয়শ্রেণী:১৯৩০-এর দশকের পটভূমিতে চলচ্চিত্র বিষয়শ্রেণী:শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী চলচ্চিত্র বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র বিষয়শ্রেণী:১৯৩০-এর দশকের মার্কিন চলচ্চিত্র
ফারুক রাজা (জন্ম ২৩ মার্চ ১৯৬১) একজন পাকিস্তানি প্রাক্তন ক্রিকেটার । তিনি ১৯৮৪ থেকে ১৯৮৭ সালের মধ্যে পাকিস্তানের বিভিন্ন ঘরোয়া দলের হয়ে মাত্র ১৩টি প্রথম-শ্রেণীর ক্রিকেট ম্যাচে অংশগ্রহণ করেন।     আরও দেখুন    পাকিস্তান অটোমোবাইলস কর্পোরেশন ক্রিকেটারদের তালিকা   তথ্যসূত্র    বহিঃসংযোগ     বিষয়শ্রেণী:সারগোদা থেকে আগত ক্রিকেটার বিষয়শ্রেণী:ওয়াটার এন্ড পাওয়ার ডেভেলপম্যান্ট অথরিটির ক্রিকেটার বিষয়শ্রেণী:সারগোদার ক্রিকেটার বিষয়শ্রেণী:পাকিস্তান অটোমোবাইলস কর্পোরেশনের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম
কার্শিয়াং সমষ্টি উন্নয়ন ব্লক হল পশ্চিমবঙ্গের দার্জিলিং জেলার অন্তর্গত কার্শিয়াং মহকুমার একটি প্রশাসনিক বিভাগ। এই ব্লকটি কার্শিয়াং থানা এলাকার অন্তর্গত। ব্লকের সদর দফতর কার্শিয়াং শহরে অবস্থিত। এই ব্লকে একটি মাত্র জনগণনা নগর রয়েছে। সেটি হল কার্ট রোড।  ভূগোল কার্শিয়াং সমষ্টি উন্নয়ন ব্লক  অক্ষ-দ্রাঘিমাংশে অবস্থিত। এই ব্লকের আয়তন ৩৪২.৫৮ বর্গকিলোমিটার।  জনপরিসংখ্যান ২০১১ সালের জনগণনা অনুযায়ী, কার্শিয়াং সমষ্টি উন্নয়ন ব্লকের মোট জনসংখ্যা ৯৪,৩৪৭। এর মধ্যে ৭৯,৯০৩ জন গ্রামবাসী এবং ১৪,৪৪৪ জন শহরবাসী। মোট জনসংখ্যার মধ্যে ৪৭,০৩০ জন পুরুষ এবং ৪৭, ৩১৭ জন মহিলা। তফসিলি জাতি-তালিকাভুক্ত জনসংখ্যা ২,২৮৫ এবং তফসিলি উপজাতি-তালিকাভুক্ত জনসংখ্যা ২৯,২৩২।  সাক্ষরতা ২০১১ সালের জনগণনা অনুযায়ী, রংলি রংলিয়ট সমষ্টি উন্নয়ন ব্লকের মোট সাক্ষর জনসংখ্যা ৬৯,৬৪৬। এর মধ্যে ৩৯,৮৯৫ জন পুরুষ এবং ৩১,৭৫১ জন মহিলা।  তথ্যসূত্র  বিষয়শ্রেণী:দার্জিলিং জেলার সমষ্টি উন্নয়ন ব্লক
সিলেট-১৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি সিলেট জেলায় অবস্থিত জাতীয় সংসদের আসন ছিল।   সীমানা    ইতিহাস  সিলেট-১৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩আলতাফুর রহমান চৌধুরীবাংলাদেশ আওয়ামী লীগ১৯৭৯মোহাম্মদ ইলিয়াসবাংলাদেশ আওয়ামী লীগআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:সিলেট জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
দিহ ইয়াক (এছাড়াও বানান করা হয়ে থাকে দেহয়াক) আফগানিস্তানের গজনি প্রদেশের পূর্ব অঞ্চলে অবস্থিতএকটি গ্রামীণ জেলা। জেলাটি গজনি শহর থেকে প্রায় ৩০ কি:মি: পূর্বে অবস্থান করছে। জেলারটির আয়তন হচ্ছে ৭১৫ কিমি২, ৬৬টি গ্রাম এবং প্রায় ৪৪,৩৮৬ জন এর মত জনসংখ্যা রয়েছে। রামক জেলা সদর দপ্তর হিসেবে সকল কাজ পরিচালনা করে থাকে।  জেলাটির আয়ের প্রধান উৎস হলো কৃষি, যদিও খরার কারণে ব্যাপকভাবে ক্ষতিগ্রস্ত হয়ে পড়ে। এছাড়াও এখানকার মানুষ পশু-প্রাণীর ব্যবসা করে থাকেন। বেকারত্বের উচ্চ হারের কারণে এখানকার অনেক মানুষ জেলা ছেড়ে বাইরে চলে গেছে এবং অনেকেই সেখানে স্থায়ীভাবে বসবাস শুরু করে দিয়েছেন। স্বাস্থ্য ও শিক্ষাক্ষেত্রে ব্যাপকভাভাবে উন্নতি সাধিত করা প্রয়োজন।  তথ্যসূত্র  বহিঃসংযোগ   Map of Settlements AIMS, May 2002 Ghazni Province  বিষয়শ্রেণী:গজনি প্রদেশের জেলা
আলেক্সান্দের দোমিঙ্গেস কারাবালি (; জন্ম: ৫ জুন ১৯৮৭; আলেক্সান্দের দোমিঙ্গেস নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে ক্লাব কিতো এবং ইকুয়েডর জাতীয় দলের হয়ে গোলরক্ষক হিসেবে খেলেন।  দোমিঙ্গেস ২০১১ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ৭২ ম্যাচে অংশগ্রহণ করেছেন।   প্রারম্ভিক জীবন  আলেক্সান্দের দোমিঙ্গেস কারাবালি ১৯৮৭ সালের ৫ই জুন তারিখে ইকুয়েডরের এস্মেরালদাসে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০১১ সালের ২৬শে মার্চ তারিখে, ২৩ বছর, ৯ মাস ও ২১ দিন বয়সে, ডান পায়ে ফুটবল খেলায় পারদর্শী দোমিঙ্গেস কলম্বিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইকুয়েডরের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে গোলরক্ষক হিসেবে খেলেছিলেন। ম্যাচটি কলম্বিয়া ২–০ গোলের ব্যবধানে জয়লাভ করেছিল। ইকুয়েডরের হয়ে অভিষেকের বছরে দোমিঙ্গেস সর্বমোট ১ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল ইকুয়েডর  ২০১১  ১  ০ ২০১২  ৮  ০ ২০১৩  ৮  ০ ২০১৪  ৬  ০ ২০১৫  ১১  ০ ২০১৬  ৮  ০ ২০১৮  ৫  ০ ২০১৯  ৫  ০ ২০২০  ৪  ০ ২০২১  ৬  ০ ২০২২  ৬  ০ ২০২৩  ৩  ০ ২০২৪  ১  ০ সর্বমোট  ৭২  ০   তথ্যসূত্র    বহিঃসংযোগ                    বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইকুয়েডরীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:লিগা দেপোর্তিভা উনিভেরসিতারিয়া কিতোর খেলোয়াড় বিষয়শ্রেণী:ইকুয়েডরের আন্তর্জাতিক ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:ক্লাব আতলেতিকো ভেলেস সার্সফিল্ডের খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:২০১১ কোপা আমেরিকার খেলোয়াড় বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফুটবল ক্লাব মোন্তেররেইয়ের খেলোয়াড়
thumb|right|300px|নিম্নলিপি ও ঊর্ধ্বলিপির উদাহরণ নিম্নলিপি ও ঊর্ধ্বলিপি হচ্ছে এমন অক্ষর যা স্বাভাবিক লেখার থেকে যথাক্রমে সামান্য উপরে ও নিচে থাকে। এটি সাধারণত কোনো সংখ্যা বা অক্ষর হয়। এই লিপি স্বাভাবিক লেখা থেকে একটু ছোট হয়। নিম্নলিপি ভূমিরেখা বরাবর বা এর নিচে হয় এবং ঊর্ধ্বরেখা বরাবর বা তার উপরে হয়। এদের সর্বোচ্চ ব্যবহার হয় বৈজ্ঞানিক সংকেত, গাণিতিক সমীকরণ এবং রাসায়নিক পদার্থের সংকেতে(যেমন পানির সংকেত H2O) দেখা যায়। যদিও এদের অন্যান্য ব্যবহারও আছে।   পেশাগত মুদ্রণবিদ্যায়, নিম্নলিপি ও ঊর্ধ্বলিপি শুধু ক্ষুদ্র লিপি না; লিপির বাকি অংশের সাথে সামঞ্জস্য রাখতে মুদ্রণশিল্পীরা এই লিপিকে একটু মোটা করে দেয়। ভূমিরেখা ও ঊর্ধ্বরেখা থেকে এদের দূরত্ব লিপির ও ব্যবহারের উপর নির্ভর করে।   তথ্যসূত্র   বিষয়শ্রেণী:সমীকরণ বিষয়শ্রেণী:মুদ্রণবিদ্যা
সাফি উদ্দিন সাফি একজন বাংলাদেশি চলচ্চিত্র পরিচালক। ২০০৩ সালে মুক্তিপ্রাপ্ত মান্না, পূর্ণিমা ও ওমর সানী অভিনীত গাদ্দারী চলচ্চিত্র পরিচালনার মাধ্যমে তার চলচ্চিত্রে যাত্রা শুরু করেন।  সাফি উদ্দিন সাফি মোট চব্বিশটি চলচ্চিত্র পরিচালনা করেছেন। ২০১৭ সালে মুক্তিপ্রাপ্ত মিসড কল তার পরিচালিত সর্বশেষ চলচ্চিত্র। বর্তমানে তিনি সিক্রেট এজেন্ট শিরোনামের একটি চলচ্চিত্র পরিচালনা করেছেন।   কর্মজীবন  বাংলাদেশের বিখ্যাত পরিচালক দেলোয়ার জাহান ঝন্টু পরিচালিত ১৯৯৭ সালে মুক্তিপ্রাপ্ত জসিম অভিনীত ফাইভ রাইফেল চলচ্চিত্রে প্রধান সহকারী পরিচালক হিসেবে সাফি উদ্দিন সাফি তার কর্মজীবন শুরু করেন। এরপর, একই পরিচালকের ২০০৩ সালের বীর সৈনিক চলচ্চিত্রে সহকারী পরিচালক হিসাবে দায়িত্ব পালন করেন তিনি। পরে, আরেক চলচ্চিত্র পরিচালক ইকবালের সঙ্গে মিলে যৌথভাবে "সাফি-ইকবাল" নামে তিনি গাদ্দারী শিরোনামের প্রথম চলচ্চিত্র পরিচালনা করেন। ইকবালের সঙ্গে যৌথভাবে পরিচালনায় গাদ্দারী, তোমার জন্য মরতে পারি, প্রেম মানে না বাধা, মেশিনম্যান, বড় ভাই জিন্দাবাদ প্রভৃতি চলচ্চিত্র পরিচালনা করেন। পরবর্তীতে পরিচালক ইকবাল চলচ্চিত্র পরিচালনা ছেড়ে দিলে সাফি একাই "সাফি উদ্দিন সাফি" নামে এককভাবে চলচ্চিত্র পরিচালনা শুরু করেন। তার একক পরিচালিত চলচ্চিত্রের মধ্যে ঢাকার কিং, পূর্ণদৈর্ঘ্য প্রেম কাহিনী, পূর্ণদৈর্ঘ্য প্রেম কাহিনী ২, ভালোবাসা এক্সপ্রেস, ফাঁদ - দ্য ট্র‍্যাপ, হানিমুন, ওয়ার্নিং, বিগ ব্রাদার ও ও সাথী রে এর মত চলচ্চিত্র আছে। ২০১৯ সালের ডিসেম্বরে তিনি সিক্রেট এজেন্ট শিরোনামের একটি চলচ্চিত্র পরিচালনার ঘোষণা দেন।  ২০১৯ সালের ৩০ ডিসেম্বর অনুষ্ঠিত বাংলাদেশ ফিল্ম ক্লাব লিমিটেড নির্বাচনে কার্যকরী সদস্য পদে বিজয়ী হয়ে ২০২০ সাল পর্যন্ত দায়িত্ব পালন করবেন তিনি।   নির্বাচিত চলচ্চিত্র   গাদ্দারী (২০০৩)   ডেনজার সেভেন (২০০৪)  মাথা নষ্ট (২০০৬)  চোর চোর (২০০৬)   সাত খুন মাফ (২০০৬)   মেশিনম্যান (২০০৭)    তোমার জন্য মরতে পারি (২০০৭)  তেজী মেয়ে (২০০৭)  বড় ভাই জিন্দাবাদ (২০০৮)   ও সাথী রে (২০০৯)  প্রেম মানে না বাধা (২০১০)  আমার বুকের মধ্যিখানে (২০১০)  ঢাকার কিং (২০১২)  প্রেম প্রেম পাগলামী (২০১৩)  পূর্ণদৈর্ঘ্য প্রেম কাহিনী (২০১৩)  ফাঁদ - দ্য ট্র‍্যাপ (২০১৪)  হানিমুন (২০১৪)  ভালোবাসা এক্সপ্রেস (২০১৪)  বিগ ব্রাদার (২০১৫)  ওয়ার্নিং (২০১৫)  ব্ল্যাক মানি (২০১৫)  পূর্ণদৈর্ঘ্য প্রেম কাহিনি ২ (২০১৬)  মিসড কল (২০১৭)  সিক্রেট এজেন্ট   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:ব্রাহ্মণবাড়িয়া জেলার ব্যক্তি
হরিপাল রেলওয়ে স্টেশন হল ভারতের পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি-তারকেশ্বর লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এটি ভারতের পশ্চিমবঙ্গ রাজ্যের হুগলী জেলার হরিপালে তারকেশ্বর রোডের পাশে গোপীনগরে অবস্থিত।   ইতিহাস  ১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল।  ১৯৫৭-৫৮ সালের মধ্যে  ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা হরিপাল রেলওয়ে স্টেশনটিরও বৈদ্যুতীকরণ করা হয়।   তথ্যসূত্র   বিষয়শ্রেণী:হুগলী জেলার রেলওয়ে স্টেশন বিষয়শ্রেণী:১৮৮৫-এ চালু রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:১৮৮৫-এ ভারতে চালু রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
ব্রোয়েমান বন্দর হল জার্মান "ব্রেমিশে হ্যাফেন" ব্রোয়েমেন শহর ও ব্রোয়েমারহেভেনের বাণিজ্যিক বন্দর নিয়ে গঠিত। বন্দরগুলি সরকারি সম্পত্তিতে বেসরকারি মর্যাদার একটি কোম্পানি দ্বারা পরিচালিত হয়।  ব্রোয়েমান বন্দর ২০১১ সালে ৬ মিলিয়ন কন্টেইনার এবং ২.১ মিলিয়ন গাড়ি সহ ৬০ মিলিয়ন টনেরও বেশি পণ্য পরিবহন করা হয়েছিল। ব্রোয়েমারহেভেন হারবার হল বিশ্বের ব্যস্ততম গাড়ি পরিবহনকারী বন্দর।   সূত্র ও ওয়েবলিঙ্ক   Ludwig Franzius: Die Korrektion der Unterweser (১৮৮৮), সম্পূরক হিসাবে মানচিত্রের একটি সংগ্রহ সহ, Staatsarchiv Bremen- এর রিডিং-রুমে রিজার্ভেশন ছাড়াই উপলব্ধ  http://www.bremenports.de/files/2/65/128/ZahlenDatenFakten.pdf%5B%5D PDF  হেনরিখ ফ্লুগেল (১৯১৪, থিসিস): ডাই ডয়েচেন ওয়েলথাফেন হ্যামবুর্গ ও ব্রেমেন । ৪২০ পৃষ্ঠা (পুনঃমুদ্রণ ২০১২,) পাঠ্যের উদাহরণ (পিডিএফ; ২,৩ এমবি)  www.bremenports.de  WeserKontor GmbH (26. ফেব্রুয়ার ২০১৪): সেহেফেন এবং সিশিফফাহর্ট → ব্রেমিশে হ্যাফেন  সেনেটর ফার উইর্টশ্যাফ্ট, আরবিট উন্ড হাফেন (ব্রেমিশ ডিপার্টমেন্ট ফর ইকোনমিক্স অ্যান্ড পোর্টস, ০৬.০৩.২০১৪): নিউস হাফেনকনজেপ্ট সেটজট অউফ নাচালটিগকেট  বিষয়শ্রেণী:জার্মানির বন্দর ও পোতাশ্রয়
লাতভীয় অলিম্পিক কমিটি (; এছাড়াও সংক্ষেপে আইওসি কোড এলএটি দ্বারা পরিচিত) হলো লাতভিয়ার জাতীয় অলিম্পিক কমিটি। এই সংস্থাটির ১৯২২ সালে প্রতিষ্ঠিত হয়েছে; প্রতিষ্ঠার ১ বছর পর ১৯২৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর লাতভিয়ার রিগায় অবস্থিত।  বর্তমানে লাতভীয় অলিম্পিক কমিটির সভাপতির দায়িত্ব পালন করছেন রাইমোন্দস লাজদিন্স, যিনি ২০২৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন রাইতিস কেসেলিস।  ইতিহাস ১৯২২ সালে লাতভিয়ার বহু-ক্রীড়ার সর্বোচ্চ সংস্থা হিসেবে লাতভীয় অলিম্পিক কমিটি প্রতিষ্ঠিত হয়েছে। ইয়ানিস দিকমানিস এই সংস্থার প্রথম সভাপতির দায়িত্ব পালন করেছেন, যিনি ১৯২২ হতে ১৯৩৩ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় দুই বছর পর লাতভিয়া ১৯২৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে লাতভিয়া  তথ্যসূত্র  বহিঃসংযোগ     এএনওসিতে লাতভীয় অলিম্পিক কমিটি   অলিম্পিডিয়ায় লাতভীয় অলিম্পিক কমিটি   অলিম্পিক.কমে লাতভীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে লাতভিয়া বিষয়শ্রেণী:লাতভিয়ার ক্রীড়া পরিচালনা পরিষদ বিষয়শ্রেণী:১৯২২-এ লাতভিয়ায় প্রতিষ্ঠিত বিষয়শ্রেণী:১৯২২-এ প্রতিষ্ঠিত ক্রীড়া সংস্থা
চিতওয়ান জাতীয় উদ্যান ) হচ্ছে নেপালের প্রথম জাতীয় উদ্যান। এটির আগের নাম " রাজকীয় চিতবন রাষ্ট্রীয় নিকুঞ্জ" এবং এটি ১৯৭৩ সালে প্রতিষ্ঠিত হয়। এছাড়াও এটিকে ১৯৮৪ সালে বিশ্ব ঐতিহ্যবাহী স্থান হিসেবে ঘোষণা করা হয়। এটি  এলাকা নিয়ে গঠিত এবং উপ-উষ্ণমণ্ডলীয়  তরাই উপত্যকা এবং দক্ষিণের চিতবন জেলায় অবস্থিত। এটি সমুদ্রপৃষ্ঠের নদী উপত্যকার  থেকে  সিবালিক পাহাড়ের  উচ্চতার মধ্যে অবস্থিত।Bhuju, U. R., Shakya, P. R., Basnet, T. B., Shrestha, S. (2007). Nepal Biodiversity Resource Book. Protected Areas, Ramsar Sites, and World Heritage Sites.  International Centre for Integrated Mountain Development, Ministry of Environment, Science and Technology, in cooperation with United Nations Environment Programme, Regional Office for Asia and the Pacific. Kathmandu,   প্রাণ বৈচিত্র্য চিতওয়ান জাতীয় উদ্যানে প্রায় ৭০০ প্রজাতির অধিক বন্যপ্রাণ ও গাছপালা দিয়ে বিস্তৃত। এছাড়াও প্রজাপতি, মথ এবং পোকা প্রজাতির এখনো পুরোপুরি সংখ্যা নির্ণীত হয়নি। এছাড়া শঙ্খচূড় এবং শিলা পাইথন সহ সাপের অন্যান্য ১৭ প্রজাতি, তারকা কচ্ছপ এবং গুই সাপ আছে। ১৯৫০-এর দশকের প্রথম দিকে, নারায়ণী নদীতে ২৩৫টি ঘড়িয়াল ছিল। সংখ্যা নাটকীয়ভাবে প্রতি বছর কমতে কমতে ২০০৩ সালে মাত্র ৩৮ টি বন্য ঘড়িয়াল টিকে ছিলো। প্রতি বছর ঘড়িয়ালের ডিম সংগ্রহ করা হয় নদী থেকে, ঘড়িয়াল সংরক্ষণ প্রকল্পে ছানাগুলোকে ৬-৯ বছরের  বড় করা হয়। প্রতিবছর তরুণ ঘড়িয়ালগুলোকে নারায়ণী-রাপ্তি নদী প্রক্রিয়ার মধ্যে পুনর্বাসন করা হয়, যেগুলোর দুঃখিতভাবে শুধুমাত্র খুব কম সংখ্যক বাঁচতে পারে।Priol, P. (2003). Gharial field study report. A report submitted to Department of National Parks and Wildlife Conservation, Kathmandu, Nepal.   তথ্যসূত্র   বিষয়শ্রেণী:নেপালের জাতীয় উদ্যান বিষয়শ্রেণী:১৯৭৩-এ প্রতিষ্ঠিত সংরক্ষিত এলাকা বিষয়শ্রেণী:নেপালের জলাভূমি বিষয়শ্রেণী:নেপালের তৃণভূমি বিষয়শ্রেণী:নেপালের দর্শনীয় স্থান বিষয়শ্রেণী:নেপালের বিশ্ব ঐতিহ্যবাহী স্থান বিষয়শ্রেণী:নবলপুর জেলা বিষয়শ্রেণী:বাগমতী প্রদেশ বিষয়শ্রেণী:১৯৭৩-এ নেপালে প্রতিষ্ঠিত